google/wiki40b huggingface dataset:
Hengshan (Yulin)

Hengshan (kinesisk: 横山县; pinyin: Héngshān Xiàn) er et fylke i provinsen Shaanxi i Folkerepublikken Kina. Det ligger i byprefekturet Yulin.
Folkemengden var på 310 346 innbyggere i 1999.
Buyodemningen

Buyodemningen er en demning med et vannkraftverk på elva Sassandra langt vest i Elfenbenskysten. Det har et totalt installert vannkraftpotensial på 165 MW. Anlegget ble bygd ferdig i 1980 og er landets tredje største vannkraftverk målt etter installert effekt.
Hud

Overhuden

Epidermis består stort sett av døde celler (hudceller) og er kalt arrhuden (overhud). Det dypeste laget i epidermis er kalt det basale cellelaget. Her produseres blant annet proteinet melanin i pigmentcellene melanocyttene. Pigment sørger for å beskytte cellene mot den farlige UV-strålingen. Epidermis inneholder ingen blodårer; næring blir tilført ved diffusjon fra blodårene i lærhuden.
Overhuden dannes fra det ytre cellelaget kalt ektoderm under fosterutviklingen.

Underhuden

Hypodermis består av fettvev og løst fibret bindevev. Bindevevet er også kalt måsegeis.
Underhuden gir varmeisolasjon til kroppen og inneholder en god del vevsveske, noe som gjør underhuden til et ganske så stort vannlager for kroppen. Underhuden er et av de største fettlagrene i kroppen.
SLBM

SLBM (forkortelse fra engelsk submarine-launched ballistic missile) er et ballistisk missil som det er mulig å skyte ut fra en neddykket ubåt.

Eksempel

R-29RMU Sineva er et eksempel på et russisk SLBM.
Tsemesbukta

Tsemesbukta (russisk: Цемесская бухта – Tsemesskaja bukhta, også kalt Novorossijskbukta) er ei isfri bukt på nordøstkysten av Svartehavet, i Krasnodar kraj i Russland. Den har navn etter elva Tsemes som munner ut i bukta. Dybden varierer mellom 21 og 27 meter. Bukta er 15 kilometer lang og opptil 9 kilometer bred.
Selv om skipsfarten om høsten og vinteren blir påvirket av sterke boravinder så ble bukta i antikken trafikkert av greske sjøfarere, som opprettet kolonien Bata her. Mikhail Rostovtsev forklarte dette med det faktum at det ikke finnes andre gode havner langs denne kysten helt ned til Batumi. I middelalderen var kysten kontrollert av handelsfamilien Ghisolfi fra Genova.
Havnebyen Novorossijsk, som ligger innerst i bukta, ble grunnlagt av russerne som en marinehavn. Flere skip fra Svartehavsflåten ble senket i bukta for å unngå at de ble tatt av tyskerne i 1918. Flere større havarier har også funnet sted her, blant annet SS «Admiral Nakhimov» som sank her i 1986 med 423 omkomne. Etter byggingen av oljerørledningen fra Tengizfeltet i Kasakhstan har Novorossijsk også blitt den viktigste oljeterminalen ved Svartehavet. Sørøst i bukta ligger den mindre feriebyen Kabardinka.
Leif Dietrichson

«N–24» og «N–25»

I  1925 deltok Dietrichson på Roald Amundsens ekspedisjon fra Ny-Ålesund i retning Nordpolen med de to flybåtene «N–24» og «N–25». Den 21. mai 1925 startet de to flybåtene fra Ny-Ålesund på Svalbard. På «N–24» var Dietrichson flyger, Lincoln Ellsworth navigatør og Oskar Omdal mekaniker. På «N–25» var Hjalmar Riiser-Larsen flyger, Roald Amundsen navigatør, og Karl Feucht mekaniker. 
Etter ca. åtte timers flyging bestemte Riiser-Larsen og Amundsen seg for å lande for å kunne ta nøyaktig stedsobservasjon. De geodetiske målingene fastslo at man var kommet til 87° 44' nord, på det daværende tidspunkt det nordligste punkt noe menneske hadde kommet til.  Det gjensto 251 km til Nordpolen. «N–24» var blitt skadet allerede under avgangen, og kunne ikke repareres da den landet i isen. De to flybåtene landet et par kilometer fra hverandre og først etter et par dager greide besetningene å få kontakt med hverandre. Da gruppen skulle ta seg rundt ei råk og bort til N-25, gikk Omdal og Dietrichson gjennom isen og holdt på å drukne. Takket være at alle hadde på seg redningsvesten Tethys, at de hadde blåst dem delvis opp og, at Ellsworth ikke havnet i vannet, klarte han å hjelpe de to opp på isen igjen og gjenforenes med besetningen på N 25. Etter et strevsomt arbeid klarte de å lage en startbane på 500 m. Først 15. juni tok de av med Riiser-Larsen som fartøysjef med alle seks ombord i samme fly, og de kom velberget tilbake til Svalbard.
I 1926 takket Dietrichson nei til å delta på Amundsens ekspedisjon med Luftskipet Norge over Nordpolen.

«Latham»

Dietrichson og fire franskmenn var med da Amundsen la ut fra Tromsø med den franske flybåten «Latham» av typen Latham 47 18. juni 1928 for å lete etter Umberto Nobiles ekspedisjon som var savnet i ishavet med luftskipet Italia. Latham er antatt å ha styrtet i havet ved Bjørnøya under denne aksjonen, og ingen av mannskapet er senere funnet.

Annet

Leif Ragnar Dietrichson falt også ned med fly ved Portør havn i 1919.

Til minne om Leif Ragnar Dietrichson

Det er reist en minnestein over Dietrichson i Søndre park i Hønefoss. Den ble avduket av Dietrichsons venn og kollega kontreadmiral Hjalmar Riiser-Larsen den 17. mai i 1949.
Det er en gate oppkalt etter Leif Dietrichson i Stavanger. Leif Dietrichsonsgate fikk navnet sitt i 1956 og ligger ved blokkene på Saxemarka.
Maln

Maln er et tettsted i Hudiksvall kommune i Gävleborgs län i landskapet Hälsingland i Sverige. I 2010 hadde tettstedet 213 innbyggere.
AltaVista

AltaVista var en søkemotor for internett. Søkemotoren ble utviklet ved amerikanske Digital Equipment Corporation, og lansert 15. desember 1995 på altavista.digital.com. Som den første søkemotoren med mulighet til å gjøre fulltekstsøk over en stor del av internett, ble den raskt ett av verdens mest besøkte nettsteder.
I 1998 ble Digital solgt til Compaq, som redesignet Altavista til en webportal for å konkurrere med Yahoo!. I løpet av de neste årene ble det klart at portal-strategien hadde vært mislykket, og søkemotoren tapte besøkende til fordel for konkurrenten Google. I februar 2003 ble AltaVista overtatt av Overture Services, Inc., som igjen ble overtatt av Yahoo! i juli samme året. Yahoo! valgte i mai 2011 å stenge ned Altavista, og omdirigere søk til selskapets egen søkemotor Yahoo! Søk.
AltaVista tilbød tjenesten Babelfish, som var den første nettbaserte tjenesten for maskinoversettelse av tekst og hele websider til og fra flere språk, som engelsk, spansk, fransk, tysk, portugisisk, italiensk og russisk. I mai 2008 ble tjenesten omprofilert som en del av Yahoo!.
Skyld (jus)

Den som har utvist skyld i juridisk forstand, må kunne klandres for sin opptreden. Skyld har flere grader. Simpel eller vanlig uaktsomhet foreligger hvor vilkåret om klanderverdig opptreden er oppfylt; grov uaktsomhet krever i tillegg et markert avvik fra forsvarlig opptreden. Ved forsett har man opptrådt slik at følgen har vært et bevisst resultat av handlingen. Skyldbegrepet har betydning innenfor flere rettsområder, først og fremst strafferett og erstatningsrett. Det vil imidlertid komme inn indirekte innenfor de aller fleste rettsområder, der ansvarsspørsmål kan oppstå; obligasjonsrett og forsikringsrett er viktige eksempler.
I den norske lov om straff er hovedregelen at man må ha handlet med forsett for at straff skal komme til anvendelse, men i en rekke bestemmelser er det tilstrekkelig at man har utvist uaktsomhet.
For alminnelig erstatningsansvar kreves simpel uaktsomhet, som kjennetegnes ved at man ikke har handlet slik som man burde. I mange tilfeller beror det foretrukne handlingsalternativet på hva som kan ventes av alminnelig forstandige personer, mens det i andre tilfeller legges vekt på at man har brutt særskilte handlingsregler.
Det latinske ordet culpa brukes ofte synonymt med «skyld» i rettslig terminologi. Betydningen av ordet er opprinnelig et generelt begrep for skyld, som omfatter både forsett og uaktsomhet, men i praksis brukes det bare i betydningen «uaktsomhet». Det tilsvarende latinske ordet for forsett er dolus.
Wiesław Ochman

Bakgrunn

I 1960 fikk Ochman ingeniørdiplom ved Akademiet for gruvedrift og støping i Kraków. Under studiene begynte han imidlertid å ta sangtimer hos Gustaw Serafin i Kraków og Maria Szłapak i Bytom, og konsentrerte seg etter studiene kun om sangkarrieren.

Operasanger

I 1960 debuterte han ved Opera Śląska i Bytom, hvor han sang i tre sesonger. I årene 1963–1964 sang han ved Operaen i Kraków, og fra 1964 til 1970 ved den gjenoppbygde Teatr Wielki i Warszawa, hvor hans debut som Jontek i Moniuszkos Halka ble vendepunktet i karrieren. Hans suksessrike kreasjon ble møtt av stor entusiasme blant publikum og den største anerkjennelse blant kritikere – også utenlandske.
Ochmans virksomhet ved Operaen i Warszawa ble starten på hans internasjonale karriere – han ble snart engasjert ved Operaen i Berlin i 1967 (som Turiddu i Mascagnis Cavalleria rusticana), og senere i München (i Verdis La traviata) og Hamburg (i Puccinis Tosca). Han sang også til stor suksess under festivalene i Glyndebourne og Salzburg.
I 1972 debuterte han ved Operaen i Paris, og senere i Chicago og San Francisco. I 1975 debuterte han med stor suksess som Arrigo i Verdis I vespri siciliani ved Metropolitan i New York.
Han sang med de største operastjerner ved verdens mest kjente operahus, blant annet i Milano (La Scala), Barcelona, Buenos Aires, Madrid, Moskva, Roma, Sevilla og Wien, uten samtidig å glemme operascenene i hjemlandet sitt. Han deltok også i de mest prestisjefulle musikkfestivaler, med de mest kjente ensembler som for eksempel Wiener Philharmoniker og Berliner Philharmoniker under ledning av Herbert von Karajan og Karl Böhm.
Etter 1999 ble han også virksom som regissør, og satte opp i Opera Śląska i Bytom Mozarts Don Giovanni, Verdis La traviata samt Lehárs Tsarevitsj. For øvrig utgjør oratorisk musikk en egen gren i Ochmans artistiske virksomhet, og han er også virksom som maler. Maleriene hans er blitt vist på mange utstillinger.
Ochman har en svært omfattende diskografi – den største blant polske operasangere. Han har spilt inn mange plater for de betydeligste platekompanier, som EMI, Polydor, Deutsche Grammophon, Decca eller Supraphon.
Pax (film)

Annen kritikk

Nikolaj Frobenius, som var langfilmkonsulent i Norsk filminstitutt og som var med på å tildele støtte til filmen, har uttalt at Sjursen ikke ville fått støtte dersom hun ikke hadde vært kvinne, samtidig som Ivar Køhn (avdelingsdirektør for utvikling og produksjon i Norsk filminstitutt) sier at de ikke praktiserer kjønnskvotering.
Aceca Fenosa gasskraftverk

Aceca Fenosa gasskraftverk er et gasskraftverk i Toledo i Spania. Det har en installert produksjonskapasitet på 400 MW, fordelt på 1 turbin. Dette er et av landets mindre fossile kraftverk målt etter installert produksjonseffekt. Anlegget stod ferdig i 2006. Brenselkilden er naturgass.
Førde i Jølster

Førde er ei lita bygd ved sørsiden av Breimsvatnet, på grensen mot Gloppen kommune. Adkomst er skiltet til Breimsvatnet fra E39 på Grungen, mellom Skei og Klakegg. Førde lå tidligere til Breim kommune, men ble overført til Jølster kommune ved kommunereguleringa i 1964. Resten av Breim kommune ble samtidig lagt til Gloppen kommune. Førde er ei lita grend, med seks gårdsbruk. Innbyggertallet har vært rundt 40 i mange år.

Etymologi

Navnet Førde kommer fra norrønt «fird», for fjord. I Norge går navnet igjen en rekke steder som ligger ved sjø eller vann. Lokalt omtales bygda som «Førs», en genitivsform av Førde. Folket i og fra bygda blir lokalt kalt «førsere», eller «førsara» på den lokale dialekten.

Historie

Den trondhjemske postvei, som offisielt åpnet i 1795, hadde skysstasjon ved Breimsvatnet her. Gårdbrukerne hadde skyssplikt med båt fra Førde til Reed i Gloppen kommune. Skysstasjonen var Hotel Skjorta, navngitt etter det høyeste fjellet ved Breimsvatnet, Skjorta, som stiger 1411 meter opp fra vannet til toppen på 1472 meter over havet.
Dalen bygda ligger i er smal, med bratte fjell på hver side. Aasmund Olavsson Vinje skal ha reist langs postveien flere ganger, og nyttet skyss over Breimsvatnet til Hotel Skjorta. Han beskrev bygda på følgende måte: «Naturen er vild og ugjestmild, og folket ligesaa».
BISFed

BISFed (Boccia International Sports Federation) er den internasjonale idrettsorgasisasjonen som har ansvaret for boccia.
Organisasjonen er underlagt IPC - Den internasjonale paralympiske komité.

Historie

Organisasjonen ble etablert 14. desember 2012 i Pretoria i Sør-Afrika, og overtok ansvaret for boccia fra CPISRA (Cerebral Palsy International Sports and Recreation Association). CPISRA beholdt ansvaret for andre idretter for utøvere med cerebral parese og lignende handikapp, som racerunning (PETRA-sykkel) og 7-a-side fotball. CPISRA ble etabletrt i 1978.

Målsettinger

BISFed har som mål å promotere boccia, og støtte utbredelsen av sporten. De er også sportens internasjonalt styrende organ, og skal promotere sporten mot beslutningstakere, samt representere sine utøveres interesser.
Eurocopter X3

Design

Eurocopter X³ er basert på helikoptertypen Eurocopter EC155 (som igjen kommer fra Eurocopter AS365 Dauphin) og er modifisert med korte vinger med hver sin propell. Behovet for halerotor er fjernet ved at høyre propell har høyere turtall enn den venstre for å motvirke rotasjonseffekten av hovedrotor og retningskontroll skjer ved ulikt pådrag på propellene. Propellene og den fembladete hovedrotoren er drevet av to Rolls-Royce Turbomeca RTM322 turbinmotorer.
Første flyging skjedde 6. september 2010. Prototypen har nådd en hastighet på 232 knop (430 km/h) og en høyde på 12,500 feet (3,810 meters).
3. Skien

Historikk

3. Skien ble opprettet våren 1914 da en patrulje fra Duestien og to fra Bakken begynte å samarbeide. Stiftelsesdagen var 14. april. Første leder var Karl Thunes. I starten ble patruljemøtene holdt hjemme hos patruljeførerne, mens troppsmøtene ble holdt i Frelsesarmeens lokale på Bakken. Den eldste patruljen fikk navnet Bever, og patruljen Ørn ble stiftet få dager etter. I 1918 ble gruppen meldt inn i speiderforbundet som den tredje gruppen i Skien, derav navnet 3. Skien. Gruppen drev speiderarbeid fram til sommeren 1941, da nazistene forbød speiderbevegelsen. Gruppa ble gjenopprettet etter krigen i 1945, og har hatt kontinuerlig drift til dags dato. Gruppa har deltatt på alle landsleire i speiderforbundets regi, samt mange andre leirer i inn- og utland. Gruppa har for tiden rundt 35 medlemmer i ulveflokk, speidertropp og roverlag. Gruppa feiret sitt 95-årsjubileum i 2009, og er Grenland krets' eldste gruppe, og er blant de eldste gruppene i landet.

Kilder

3. Skien 1914-1964 av 3. Skien
Shibam

Shibam (arabisk: شبام) er en by i Jemen. Den er ofte kjent under navnet Shibam Hadhramaut. Byen har cirka 7 000 innbyggere, og ble grunnlagt så tidlig som i det 3. århundre. Det var hovedstaden i kongedømmet Hadhramaut.
Shibam er berømt for sin spesielle arkitektur, som førte den opp på UNESCOs verdensarvliste i 1982. Alle husene er lagd av leire, og cirka 500 er mellom fem og elleve etasjer høye – noen opp til 30 meter høye. Husene stammer helt tilbake til 1600-tallet. Byen er blitt kalt både «ørkenens Manhattan» og «verdens første skyskraperby». Den er et av de eldste og beste eksemplene på gammel byplanlegging. Shibam ble i 2015 oppført på listen over truede verdensarvsteder.
15. mars 2009 ble fire sørkoreanske turister og en jemenittisk guide drept i et sjølmordsangrep i byen.
Ove S. Andersen

Ove Severin Andersen (født 1841, død 1923) var sorenskriver i Nedenes og ordfører i Arendal fra 1895 til 1896.
Andersen var gift med Hildborg Elisabeth Conradi (1855–1878), og sammen hadde de sønnen Ove Andersen som ble høyesterettsadvokat, og senere sorenskriver, stortingsrepresentant, og ordfører i Arendal (1919–1922).
Heterocompsa

Utseende

Middelsstore, slanke, blanke, lyst brunrøde trebukker, vanligvis med gulhvite flekker på dekkvingene. Antennene er betydelig lengre enn kroppen. Pronotum er mye lengre enn bredt, sylindrisk. Dekkvingene er nokså jevnbrede og ender i en spiss tann, beina middels lange med litt klubbeformede lår.

Utbredelse

Slekten er vidt utbredt i den Neotropiske økosonen, like fra Mexico i nord til Argentina i sør.
Takashi Miike

Engelske filmer

Selv om Miike er japansk, dukker han også opp i filmer fra USA som Hostel av Eli Roth. I en av hans kjente filmer, Sukiyaki Western Django, snakker skuespillerne på engelsk. I den samme filmen har Quentin Tarantino en rolle.
Mange amerikanske filmer som Kill Bill og andre slasherfilmer/splatterfilmer gir en hyllest til Takashi og andre japanske splattere.
Neogen

Epoker

Epokene som neogen deles i, er miocen og pliocen. Skillet går ved 5,333 millioner år.

Tektonikk

I den alpidiske fjellkjedefoldingen, som fortsatt vedvarer og som er en konsekvens av det afrikanske skjoldets drift mot det europeiske, ble og blir Alpene til et høyfjell.
Også Himalayas dannelse fortsatte inn i neogen og vedvarer i dag.
Årsaken i dette tilfellet er Indias driftbevegelse mot Asia.

Bergarter

De fleste av dagens leire-, sand-, grus-, moreneavleiringer og andre løsmasser er dannet i løpet av neogen.

Klima

Klimaet har variert sterkt i neogen, men har generelt vært kaldere enn i de forutgående periodene. Mens Antarktis trolig har vært isdekt gjennom hele neogen, inntraff de første nedisninger på den nordlige halvkula for ca. 2,5 millioner år siden. Siden da har den nordlige halvkula hatt en serie på 30–40 istider med ca. 100 000 års mellomrom, både på det nordamerikanske og det eurasiske kontinent.

Planteliv

I begynnelsen av neogen forsvant mye av de store løvskogene som hadde preget paleogen, og ble erstattet av åpne sletter. Gress spredte seg til disse områdene og ble en dominerende gruppe. Prærier og gressdekkede stepper med sine særegne dyregrupper er biomer som først ble etablert i neogen. Disse områdene utgjør i dag de største terrestriske biomene på jorda. Det er i dag i det hele tatt vanskelig å finne områder der det gror planter hvor ikke også gress inngår i vegetasjonen.
Plantelivet eller lignet i det store og hele på dagens. På grunn av klimavariasjonene varierte vegetasjonen imidlertid mye, fra tundra til regnskog med de plantegrupper man forventer å finne slike steder.

Dyreliv

Med etableringen av de store gresslettene dukket det opp mange grupper som var tilpasset denne kosten, blant annet antiloper. Klovdyr erstattet upartåede i mange områder, og mange av de gamle hovdyrgruppene forsvant. Mer moderne hester med høye tannkroner for å tygge gress, dukket opp.
De første mennesker opptrådte i denne perioden.
White Uniform Contrast

White Uniform Contrast er en EP med Josephine, utgitt i 2006.
Oghurtyrkisk

Oghurtyrkisk eller oghurtyrkiske språk, også kalt oğuriske språk, bolgarsk, pre-proto bolgarsk, lir-tyrkisk, r-tyrkisk og hunno-bulgarsk, er en av to hovedgreiner av de tyrkiske språk. Den andre hovedgreinen er ordinære tyrkiske språk.
Det eneste gjenlevende oghurtyrkiske språk er tsjuvasjisk. Språk fra denne greinen ble talt i enkelte nomadiske stammekonføderasjoner, slik som onogurene, protobulgarerne og khazarene. Enkelte betrakter hunisk som et lignende språk, og omtaler denne utvidede språkgruppe for hunno-bulgarsk.
Wolfgang Wagner

Bakgrunn

Wolfgang Wagner var den tredje sønnen til Winifred Marjorie Williams og komponisten Siegfried Wagner, sønnesønn av komponisten Richard Wagner og oldebarn av komponisten Franz Liszt.
I en alder av knapt 11 år mistet Wolfgang Wagner sin far. Hans elgelske mor Winifreds vennskap med Adolf Hitler – som ville at hennes barn skulle kalle ham «Onkel Wolf» te – bevarte ikke Wolfgang fra Reichsarbeitsdienst og militærtjeneste, med deltagelse under invasjonen av Polen i 1939. Han ble alvorlig sårei i armen, og i juni 1940 ble han erklært tjenesteudyktig av medisinske grunner (Hitler besøkte ham på hospitalet).

Karriere

Etterpå absolverte han sin teaterpraktiske og musikalske utdannelse fra 1940 ved Staatsoper Berlin. Der arbeidet han som regiassistent og iscenesatte i 1944 farens opera Bruder Lustig, som da ville ha vært 75 år dersom han fortsatt hadde levd.
Sammen med broren Wieland Wagner (1917–1966) drev han festspillene fra oppstarten etter andre verdenskrig (i 1951). De moderniserte, og ikke minst brakte festivalen ut av nazismens skygge og inn i en ny tid. Som instruktør var Wolfgang betydelig mer tradisjonell enn broren, men som leder trakk han store navn til Bayreuth, som instruktøren Patrice Chereau og dirigenter som eksempelvis Carlos Kleiber, Pierre Boulez og Daniel Barenboim. 
Wagner ble tildelt en rekke ordener og utmerkelser. I 1974 ble han tildelt stort fortjenstkors av Forbundsrepublikken Tysklands fortjenstorden (tilsvarende kommandør). Han ble i 2005 forfremmet til stort fortjenstkors med stjerne (tilsvarende kommandør med stjerne) og ble i 2009 tildelt stort fortjenstkors med stjerne og skulderbånd (tilsvarende storkors). I 1961 ble han hedret med Den bayerske fortjenstorden og i 1984 ble han utnevnt til medlem av Den bayerske Maximiliansorden for vitenskap og kunst. Wagner ble i 1984 utnevnt til kommandør av den franske Ordenen for kunst og litteratur.
Avdrager

Avdrager (eller terse) er et mekanisk verktøy som brukes til å demontere komponenter som ikke er mulig å få løs med håndmakt, eksempelvis: lager o.l. En avdrager kan ta tak på det som skal dras av innvendig eller utvendig, og har som regel tre armer som tar tak. Antall armer vil variere avhengig av avdragerens formål og bruksområde.
Edward Payson Hammond

Edward Payson Hammond (født 1. september 1831, død 14. august 1910) var en amerikansk evangelist og salmedikter. Hammond begynte sin teologsiske utdannelse på Union Theological Seminary i New York City, men dro til Skottland og fullførte studiene på den skotske frikirkens seminar i Edinburgh. 2. januar 1863 ble han ordinert i New York, og året etter begynte han å jobbe i Chicago. Gjennom 1860, -70, og 80-tallet reiste han som predikant i hele Nord-Amerika, Europa og Midtøsten.
Hammond skrev rundt hundre bøker og traktater, i tillegg til flere salmer. Han skrev også en salmebok som ble oversatt til norsk og svensk. I de norske salmeøokene Salmer 1997 og Norsk salmebok 2013 er salmen «Gethsemane» tatt med, og han er også representert i den svenske felleskirkelige salmeboken fra 1986.
20. mars

Navnedag

Joakim, Kim
Helgheim kirke

Tidligere kirker

I et brev fra biskopen i Bjørgvin leser man om en kirke på Helgheim i 1322. Dette kan være den samme kirken som stod der på begynnelsen av 1600-tallet, men mest sannsynlig var dette en eldre kirke. I 1830 blir det i et skriv snakket om en kirke på Helgheim. Denne skal være rundt 200 år gammel og være i dårlig stand.
Sannsynlig ble det bygd en kirke på 1630-tallet. Dette skal ha vært en tømmerkirke, og man har kilder som sier at det ble bygd et våpenhus i 1636, som ble gjenoppbygd i 1659. Da hadde også tårnet blitt revet og bygd på nytt. En synfaring i 1686 forteller om en velholdt kirke. Da man fikk foreskrifter om størrelsen på kirkene i forholdt til folketall valgte man å rive denne kirken for å bygge ny, og den siste gudstjenesten i denne kirken ble avholdt 28. februar 1876.
Etnografisk klassifikasjon av urfolk i Amerika

Klassifikasjon av urfolk i Nord-Amerika

Etnografer oppdeler normalt USAs og Canadas opprinnelige befolkning i ti geografiske regioner med felles kulturelle trekk. Følgende liste oppdeler folkeslagene etter deres opprinnelsessted, etterfulgt av deres nåværende sted. Regionene er:

Klassifikasjon av urfolk i Mellom- og Syd-Amerika

Urfolk i Mellom- og Syd-Amerika klassifiseres generelt etter språklige, miljømessige og kulturelle likheter.
Tmesorrhina runsorica

Utseende

En middelsstor (ca. 25 millimeter), avlang, blankt grønn gullbasse.

Levevis

Arten lever i regnskog.

Utbredelse

Arten er utbredt i Kenya og Burundi.